ועדת העבודה, הרווחה והבריאות, כנסת 18, פרוטוקול מספר 527, 2011-07-25 15:50

חיים כץ: צהריים טובים, היום יום שני בשבוע, כ"ג בתמוז, ה-25 ביולי 2011.

חיים כץ: אני מתכבד לפתוח את ישיבת ועדת העבודה והרווחה והבריאות.

חיים כץ: הנושא-תקנות הנכים (תגמולים ושיקום), תוספת מימון צרכים מיוחדים, (תיקון), התשע"א-2011.

חיים כץ: פרוטוקול 527.

חיים כץ: משרד הביטחון, מה קרה פתאום שאתם באים שלי שנקרא לכם?

פזית תדהר: שמי עו"ד פזית תדהר מהמחלקה המשפטית של משרד הביטחון, יעוץ משפטי לאגף שיקום נכים.

פזית תדהר: אנחנו מבקשים את אישור הוועדה לתיקון בתקנות הנכים, תוספת למימון צרכים מיוחדים.

פזית תדהר: התקנות האלה מסדירות תשלום תוספת לנכים בהתאם לדרגת נכותם, סוג נכותם ומצבם האישי והמשפחתי.

פזית תדהר: אנחנו מבקשים להוסיף זכאות נוספת לתקנות, לנכים שדרגת נכותם מ- 50% ומעלה מגיל 65 ומעלה, אשר חיים בגפם או שבן/בת הזוג נמצאים במצב סיעודי, במצב שהם זקוקים לעזרת הזולת.

פזית תדהר: אנחנו מציעים להוסיף תוספת של 16 משקולות, כשערכה של משקולת נכון להיום עומד על כ-70 שקלים, וזאת מתוך רצון של אגף השיקום לבוא ולסייע לנכים.

חיים כץ: לא הבנתי.

חיים כץ: בואי תסבירי לי מה יש לנו היום ומה את רוצה להוסיף?

פזית תדהר: התקנות האלה מסדירות מתן תוספת לנכים מדרגת נכות 40%, תוספת שמשתנה לפי דרגת הנכות, לפי סוג הנכות, לפי המצב המשפחתי.

חיים כץ: היום הנכים האלה מקבלים קצבה, גמלה?

פזית תדהר: בוודאי.

חיים כץ: כמה הוא מקבל בגין התקנה הזאת, וכמה הוא מקבל היום?

פזית תדהר: זה תלוי בדרגת הנכות ובסוג הנכות.

חיים כץ: 40%.

פזית תדהר: 40%, 4 משקולות.

חיים כץ: כמה כסף?

פזית תדהר: 4 כפול 70, 280 – תוספת חודשית לתגמול, בנוסף לתגמול.

חיים כץ: עכשיו התקנות האלה יתנו לו, מה?

פזית תדהר: עכשיו התקנות האלה באות לסייע לפלח מסוים של הנכים, שהם נכים מ-50% ומעלה.

חיים כץ: שכחתי 40%.

חיים כץ: מה מקבל היום 50%?

פזית תדהר: 6.

חיים כץ: 6 משקולות, זאת אומרת 420 שקלים.

פזית תדהר: כתוספת לתגמול.

חיים כץ: בא משרד הביטחון ואמר, אני רוצה לשפר את זה.

חיים כץ: נכון?

פזית תדהר: ליצור זכאות חדשה.

חיים כץ: מה אומרת הזכאות החדשה?

פזית תדהר: הזכאות החדשה אומרת שנכה מגיל 65 ומעלה, שדרגת נכותו 50% ומעלה - - -

חיים כץ: 6 משקולות.

פזית תדהר: היום הוא מקבל 6.

נועה בן-שבת: 6 זה 50 עד 59.

נועה בן-שבת: יש אחרי זה מ-60 עד 69, הוא מקבל 8.

חיים כץ: את עורכת דין.

חיים כץ: אתם עורכי דין יודעים לספר את הסיפור מצוין, רק אני רוצה להבין.

חיים כץ: מה הוא מקבל עד היום, מה כל זה שהבאתם אותנו פה בסוף היום, ככה דחוף, בשמחה גדולה , בכמה אני משפר את מצבו?

פזית תדהר: אתה משפר את מצבו בתוספת של עוד 16 משקולות, שזה כפול 70.

פזית תדהר: זה 1,120 שקל.

חיים כץ: זאת אומרת אתם משפרים את מצבו ב-1,200 שקל.

פזית תדהר: מדי חודש.

חיים כץ: יפה מאוד.

חיים כץ: אם כך הדבר, אז אנחנו נקריא את התקנות ונאשר אותן.

חיים כץ: מה קרה שפתאום באתם ורציתם לשפר את המצב?

שרון ישראל: שרון ישראל, סגן ראש אגף השיקום.

שרון ישראל: ב-16 ביוני 2011 נחתם הסכם בין ארגון נכי צה"ל ומשרד הביטחון.

שרון ישראל: במסגרת ההסדר נרשם הנושא.

שרון ישראל: הפעילות להקים בצורך הזה ולסייע לנכה מבוגר יחסית, החל מ-65.

חיים כץ: 65 זה בתחילת הדרך.

חיים כץ: תוחלת החיים זה כבר 81.

שרון ישראל: אני מסכים, אבל אני רוצה לציין עוד.

שרון ישראל: נאמר פה, נכה שיש לו 50%, הוא זכאי ל-6 משקולות.

שרון ישראל: אם הגיעו לגיל 65, 6-מכפיל את עצמו.

שרון ישראל: הוא זכאי כבר ל-12.

שרון ישראל: עם התקנה החדשה הוא יקבל 12 ועוד 16.

חיים כץ: זה בנוסף לגמלה?

שרון ישראל: זה בנוסף לתגמול הבסיסי, בנוסף לתגמול קיום, בנוסף לכל דבר שהוא זכאי.

שרון ישראל: ודאי.

חיים כץ: אני מבין שיש כבר היום נוהל שמאפשר לכם לתת את אותו דבר.

ערן יוסף: כיוון שהצורך קיים ועד היום לא היתה תקנה שאפשרה את זה, ניצלו פרצה דרך תגמול שיכולים לתת רופאים לאדם שמצבו הרפואי מחייב איזה שהיא תוספת, חלק מהרופאים נתנו תוספת לאנשים שהם בגיל מאוד מבוגר, למרות שלא היה משהו בנכות שלהם שהצריך את זה.

ערן יוסף: כדוגמא, הבן אדם בן 80, לא מסוגל להתמודד בפני עצמו, ניתן לו איזה שהיא תוספת.

ערן יוסף: לא תמיד זה היה 16 משקולות.

ערן יוסף: לפעמים זה היה 10, לפעמים זה היה 15.

חיים כץ: מאיפה הביטוי של משקולות?

ערן יוסף: זה המצב שקיים היום בתקנות.

חיים כץ: אבל מאיפה הביטוי משקולות?

ערן יוסף: לא יודע להגיד מה המקור.

ערן יוסף: משהו היסטורי, זה תקנות מאוד ישנות.

ערן יוסף: תקנות מ-59' שכל פעם הוסיפו להן.

חיים כץ: טוב, אוקיי.

חיים כץ: אנחנו נקריא את התקנות.

נועה בן-שבת: תקנות הנכים (תגמולים ושיקום) (תוספת למימון צרכים מיוחדים (תיקון), התשע"א- 2011.

נועה בן-שבת: בתוקף סמכותי לפי סעיפים 7(ב) ו- 48 לחוק הנכים (תגמולים ושיקום), התשי"ט-1959 (נוסח משולב), ובאישור ועדת העבודה, הרווחה והבריאות כל הכנסת, אני מתקין תקנות אלה – הוספת תקנה 1 1.

נועה בן-שבת: תקנה 1 לתקנות הנכים (תגמולים ושיקום) (תוספת למימון צרכים מיוחדים), התשס"ג-2003 (להלן-התקנות העיקריות) תסומן 1א ולפניה יבוא - "1.

נועה בן-שבת: הגדרות – בתקנות אלה – "משקולת" – יחידה להערכת מידת הסיוע שזקוק לו הנכה בביצוע פעולות יום יומיות ושערכה 69.68 שקלים חדשים והוא צמוד לשינויים בתגמול.

נועה בן-שבת: "נכה נשוי" – לרבות נכה המתגורר למי שידועה בציבור כאשתו.

נועה בן-שבת: אני מציעה להחיל את ההגדרה הזאת באופן לא מגדרי, זאת אומרת, לרבות נכה המתגורר עם מי שידוע בציבור כבן זוגו.

ערן יוסף: מקובל עלינו.

נועה בן-שבת: "נכות מוכרת" – נכות שהכיר בה קצין תגמולים.

נועה בן-שבת: תיקון תקנה 1א 2.

נועה בן-שבת: בתקנה 1א לתקנות העיקריות, הסיפה המתחילה במילים "לעניין זה, "נכות מוכרת" - תימחק.

נועה בן-שבת: תיקון תקנה 2 3.

נועה בן-שבת: בתקנה (2)(א) לתקנות העיקריות, הסיפה המתחילה במילים "לעניין זה משקולת – תימחק.

נועה בן-שבת: הוספת תקנה 8א 4.

נועה בן-שבת: אחרי תקנה 8 לתקנות העיקריות יבוא: "8א.

נועה בן-שבת: תוספת לנכה קשיש נכה שמלאו לו 65 שנים ושדרגת נכותו אינה פחותה מ-50% יקבל, בנוסף לזכאותו על פי תקנות אלה, תוספת של 16 משקולות, ובלבד שמתקיים בו אחד מתנאים אלה: הנכה חי בגפו.

נועה בן-שבת: בת זוגו של הנכה תלויה במידה רבה בעזרת הזולת לביצוע רוב פעולות היום-יום או זקוקה להשגחה, והכול לפי אישור רפואי וכן אישור המעיד על היקף הפגיעה בתפקוד.

נועה בן-שבת: אני רוצה פה גם להציע שזה יהיה מנוסח בצורה ניטרלית, שזה לא יהיה רק בת זוגו תלויה אלא בן הזוג התלוי, והנושא של "הכול לפי אישור רפואי", השאלה אם אישור רפואי הוא זה שקובע את עזרת הזולת ואת הצורך בעזרת הזולת או הנזקקות להשגחה, בפרט שאנחנו בעצם מכבידים.

נועה בן-שבת: אנחנו מבקשים גם אישור רפואי וגם אישור שמעיד על היקף הפגיעה בתפקוד.

נועה בן-שבת: אני לא יודעת אם תמיד זה היקף פגיעה בתפקוד או שזה בעצם אותה הזדקקות, התלות בעזרת הזולת.

פזית תדהר: אני אסביר.

פזית תדהר: יש פה בעצם הקלה, כי המחשבה הראשונה דווקא הייתה לבקש אישור של המוסד לביטוח לאומי על פי הכללים שנהוגים שם.

פזית תדהר: אנחנו רצינו להקל כדי לא לטרטר את בת הזוג שתרוץ לביטוח הלאומי, ולכן קבענו שיידרש אישור רפואי שבן או בת הזוג יביא, ועוד אישור שמעיד על היקף הפגיעה בתפקוד, כשהכוונה בעצם היא לטופס A.D.L ולאישורים שבעצם הרופאים של אגף השיקום יודעים לבדוק אותם ועל בסיס זה הם אישרו.

נועה בן-שבת: וטופס A.D.L מבחינת

נועה בן-שבת: כם יכול להינתן גם על ידי מי שאינו רופא?

ערן יוסף: כן, בלבד שמצורף לזה אישור רפואי.

פזית תדהר: לכן צריך שניים.

נועה בן-שבת: תחילה 5.

נועה בן-שבת: תחילתן של תקנות אלה 30 ימים מיום פרסומן, (להלן-יום התחילה).

נועה בן-שבת: הוראת מעבר 6.

נועה בן-שבת: אושרה לנכה, שמתקיימים בו התנאים שבתקנה 8א, תוספת מטעמים רפואיים מכוח הוראות נוהל שקבע אגף שיקום נכים במשרד הביטחון (בתקנה זו-תוספת מטעמים רפואיים) לפני יום התחילה, יחולו כללים אלה:

נועה בן-שבת: אושרה לנכה תוספת מטעמים רפואיים בהיקף הפחות מ-16 משקולות - יקבל הנכה את התוספת שלפי תקנה 8א, ובלבד שסך כל המשקולות שלפיהם משולם לו לפי אותה תקנה ולפי הוראות הנוהל האמורות, לא יעלה על 16.

נועה בן-שבת: אני רציתי לשאול לגבי הסיפה של ההוראה הזאת, ובעצם הוא אמור לקבל את התוספת לפי תקנה 8(א), זאת אומרת 16 משקולות.

נועה בן-שבת: אז אני לא מבינה למה אנחנו אומרים שסך כל המשקולות.

נועה בן-שבת: אתם לא אומרים שזה גם לפי הנוהל, מה שקבע הנוהל.

ערן יוסף: זה לא אמור למנוע כפל.

ערן יוסף: אם הוא מקבל היום 15, אז הוא יקבל עוד 1.

ערן יוסף: זה בסך הכול 16.

ערן יוסף: אם הוא מקבל 16, אז הוא ישאר עם 16.

נועה בן-שבת: אבל הוא לא ימשיך במקביל לקבל גם לפי התקנה וגם לפי הנוהל.

ערן יוסף: תראי, אנחנו לא נבטל את האישורים שניתנו לו קודם לכן, כיוון שזה אישורים שניתנו על ידי רופאים לפעמים לצמיתות מכוח הוראה אחרת.

ערן יוסף: לכן על מנת למנוע כפל, אמרנו, ישאר לו מה שהיה ומכוח התקנה הזו הוא יקבל את הדלתא.

נועה בן-שבת: אולי רק צריך להבהיר שהוא יקבל לא יותר מאשר התוספת שלפי תקנה - - -

ערן יוסף: עד 16.

פזית תדהר: סך כל המשקולות לפי אותה תקנה ולפי הוראות הנוהל האמורות.

נועה בן-שבת: אז אולי צריך להגיד, או להגיד יקבל גם את התוספת ובלבד שסך כל המשקולות לא יעלה על 16.

נועה בן-שבת: צריך איך שהוא לנסח את זה, שיבהיר שאנחנו לא מבטלים את ההוראות, מה שהוא מקבל לפי הנוהל, אבל הוא משלים השלמות עד מה שמגיע לו לפי התקנות האלה.

חיים כץ: אנחנו מסכימים בשמחה למה שאתם נותנים.

חיים כץ: זה לא מנוסח טוב.

חיים כץ: אני יושב בשקט ומקשיב.

חיים כץ: אני שומע מה היא אומרת ואני שומע מה שאתה אומר.

חיים כץ: דבר שהוא כל כך ברור וכל כך נהיר, שצריך להתווכח עליו.

חיים כץ: זה לא בית משפט.

חיים כץ: אלה בבית משפט, אבל פה זה צריך להיות מנוסח הכי פשוט, הכי ברור, לא פתוח לפרשנות, לא פתוח לכלום.

חיים כץ: אז אתה צריך לרשום שם, עד ה-16 ולא יותר מ-.

חיים כץ: תקבל לפי הנוהל ולפי ההסדר, אך לא יותר מ-16.

חיים כץ: ואז הוא יודע, הוא מקבל את הישן ולא עולה.

חיים כץ: שיהיה ברור, שלא תיצור אשליות ושחלילה מישהו אחר לא ינצל את זה לרעה ויגיד, קיבלת זה ולא תקבל.

נועה בן-שבת: אולי אפילו להגיד, יקבל השלמה, תוספת לפי תקנה 8(א).

ערן יוסף: השלמה לפי התוספת?

חיים כץ: כן, אך לא יותר מ-.

חיים כץ: תשמע, תנסחו את זה פשוט.

נועה בן-שבת: בעצם הרעיון מובן, שבעצם אתם ממשיכים לקבל גם לפי הנוהל.

נועה בן-שבת: (2)אושרה לנכה תוספת מטעמים רפואיים בהיקף של 16 משקולות ומעלה - ימשיך הנכה לקבלה ולא יקבל את התוספת שלפי תקנה 8(א).

נועה בן-שבת: (3) אושרה לנכה תוספת מטעמים רפואיים בהיקף של 16 משקולות ומעלה - ולאחר יום התחילה הופחתה התוספת האמורה, יחולו הוראות פסקאות (1) ו-(2) לפי העניין.

נועה בן-שבת: אולי אנחנו רק נציין שבהיקף של 16 משקולות ומעלה, לפני יום התחילה.

חיים כץ: נועה, את כל הניסוחים תשבו אחר כך ותנסחו.

חיים כץ: סיימנו?

נועה בן-שבת: כן.

חיים כץ: ואנחנו נצביע על התקנות כפי שהוקראו.

חיים כץ: אנחנו נאשר לכם גם לנסח אותם ברוח הדברים שדיברנו פה.

חיים כץ: מי בעד, ירים את ידו.

חיים כץ: הצבעה בעד – רוב נגד – אין נמנעים – אין התקנות אושרו.

חיים כץ: כל חברי הכנסת שנמצאים ורשאים להצביע, תמכו.

חיים כץ: מאחר ויש פה אורחים שאני לא יודע מי הם, אז אני אסביר להם.

חיים כץ: הכנסת עובדת מאוד מסודר.

חיים כץ: אי אפשר לגנוב הצבעות.

חיים כץ: גם פה אתם ראיתם שמצביעים ומאשרים תקנות ברוב של חבר כנסת אחד.

חיים כץ: אם ממשלת ישראל, מהממשלה היו מתנגדים לזה, הם היו דואגים שיהיו פה אנשים ויפילו את זה.

חיים כץ: להעביר בקול של אחד אפשר רק כשיש הסכמה של כולם.

חיים כץ: ברגע שיש הסכמה, לא חשוב כמה מצביעים.

חיים כץ: אם הם מתנגדים, אם הממשלה מתנגדת, אי אפשר להעביר את זה.

חיים כץ: הם מביאים לפה אנשים, לא בתקנות אבל בחוק.

חיים כץ: גם אם הוועדה מאשרת, הם מעלים את זה למליאה ומנצחים במליאה.

חיים כץ: אז לפעמים רואים בטלוויזיה ואומרים, ואללה, בן אדם אחד אישר מיליונים.

חיים כץ: איפה חברי הכנסת?

חיים כץ: אז זה מאושר ונתנו לו להצביע, ואם היו מתנגדים, הוא לא היה יכול להצביע וזה לא היה עובר.

חיים כץ: אני מברך את משרד הביטחון שהביא את התקנות לוועדת העבודה והרווחה, ואני מברך את היועצת המשפטית שעמלה וטרחה, ואת כולם.

חיים כץ: הוועדה אישרה את התקנות.

חיים כץ: תודה רבה, הישיבה נעולה.